|  |  |  |
| --- | --- | --- |
| BOSNA I HERCEGOVINA | BOSNIA AND HERZEGOVINA | БOСНА И ХЕРЦЕГОВИНА |
| FEDERACIJA BOSNE I HERCEGOVINE | FEDERATION OF BOSNIA AND HERZEGOVINA | ФЕДЕРАЦИЈА БОСНЕ И ХЕРЦЕГОВИНЕ |
| **FEDERALNO MINISTARSTVO OBRAZOVANJA I NAUKE** | **FEDERAL MINISTRY OF** | **ФЕДЕРАЛНО МИНИСТАРСТВО** |
| **FEDERALNO MINISTARSTVO OBRAZOVANJA I ZNANOSTI** | **EDUCATION AND SCIENCE** | **ОБРАЗОВАЊА И НАУКЕ** |

Na osnovu člana 16. Uredbe o uspostavi, proceduri i kriterijima dodjele federalnih nagrada za nauku (Službene novine Federacije BiH, broj 66/20) Federalno ministarstvo obrazovanja i nauke u ime Vlade Federacije Bosne i Hercegovine, r a s p i s u j e

**K O N K U R S**

**za dodjelu federalnih nagrada za nauku**

**za 2021. godinu**

1. Nagrada za životno djelo

Nagrada za životno djelo dodjeljuje se istaknutim naučnicima za cjelokupan naučno-istraživački, odnosno istraživačko-razvojni rad koji predstavlja njihov vlastiti doprinos u proširenju naučnih spoznaja i primjeni rezultata naučno-istraživačkog i istraživačko-razvojnog rada.

1. Godišnja nagrada za nauku dodjeljuje se za:
   * + značajno naučno dostignuće
     + naučno otkriće
     + primjenu rezultata naučno-istraživačkog i istraživačko-razvojnog rada.

Godišnja nagrada za značajno naučno dostignuće dodjeljuje se naučnicima i istraživačima za istaknuti naučni rad ili niz naučnih radova koji čine cjelinu, a znatno pridonose proširenju postojećih naučnih spoznaja.

Godišnja nagrada može se dodijeliti i za istaknuto naučno djelo objavljeno u godini za koju se dodjeljuje nagrada ili za uspjeh u primjeni rezultata vlastitog naučno-istraživačkog i istraživačko-razvojnog rada.

Godišnja nagrada za naučno otkriće dodjeljuje se za međunarodno prepoznati naučni rad koji je proizveo evidentan pomak u okviru određene naučne oblasti.

Godišnja nagrada za primjenu rezultata naučno-istraživačkog i istraživačko-razvojnog rada dodjeljuje se za značajna tehnološka dostignuća koja se očituju u prepoznatljivoj kvaliteti ili rasprostranjenosti primjene.

1. Godišnja nagrada za popularizaciju i promociju nauke

Godišnja nagrada za popularizaciju i promociju nauke dodjeljuje se za doprinos u širenju spoznaja o nauci koji se očituje u popularnoj prezentaciji vrijednih stručnih i naučnih publikacija i drugim oblicima prezentacije.

1. Godišnja nagrada za mlade istraživače

Godišnja nagrada za istaknuti rad mladih istraživača dodjeljuje se mladim istraživačima starosti do 32 godine (napunjene u godini za koju se dodjeljuje nagrada) koji su se posebno istakli u naučnom radu, objavili zapaženi članak u referentnom međunarodnom naučnom časopisu, naučnu knjigu sa međunarodnim recenzijama ili dobili relevantno međunarodno priznanje za dostignuće u oblasti nauke.

Nagrade iz tačke 1, 2, 3. i 4. dodjeljuju se za sljedeće naučne oblasti:

* + - prirodne nauke
    - tehničke nauke
    - biomedicinske nauke
    - biotehničke nauke
    - društvene nauke
    - humanističke nauke.

Federalne nagrade iz tačke 1, 2, 3. i 4. dodjeljuju se državljanima Bosne i Hercegovine sa prebivalištem u Federaciji Bosne i Hercegovine. Nagrada se sastoji od novčanog iznosa i povelje.

Federalne nagrade iz tačke 2, 3. i 4. dodjeljuju se za uspjehe ostvarene u prethodnoj godini u odnosu na godinu u kojoj se raspisuje konkurs.

Postupak za dodjelu nagrada mogu pokrenuti: akademije nauka i umjetnosti (izuzev onih u statusu udruženja građana), univerziteti i njihove organizacijske jedinice, visoke škole, naučne ustanove, naučno-istraživački i istraživačko-razvojni instituti, tehnološki parkovi i druge pravne osobe registrovane za obavljanje naučno-istraživačke i istraživačko-razvojne djelatnosti, koje imaju sjedište na području Federacije Bosne i Hercegovine.

Prijedlozi se podnose isključivo putem kantonalnih ministarstava nadležnih za nauku.

Prilikom podnošenja prijedloga za dodjelu godišnje nagrade za nauku iz tačaka 2., 3. i 4. konkursa u obrazloženju je potrebno posebno istaknuti dostignuća kandidata u godini za koju se nagrada dodjeljuje.

Prijedlog se podnosi na propisanom obrascu, koji se može preuzeti na službenoj internet stranici Federalnog ministarstva obrazovanja i nauke: <http://www.fmon.gov.ba/>, zajedno sa pregledom obavezne dokumentacije koja se prilaže uz prijedlog za dodjelu federalnih nagrada za nauku.

Prijedlog se dostavlja s potpunom dokumentacijom na adresu:

**Federalno ministarstvo obrazovanja i nauke**

**Dr. Ante Starčevića bb**

**88 000 Mostar**

Konkurs će biti otvoren od 20. aprila 2021. godine do 21. maja 2021. godine.

Nepotpuni, neblagovremeni i neodgovarajući prijedlozi neće se razmatrati.